Nem üzleti célú közösségi, szabadidős szálláshely-szolgáltatás a nyilvántartásba vételi kérelem benyújtásának napjától folytatható. A szolgáltatás kezdetét megelőzően a szálláshelyet a rendeletben a kormányrendelet 2. számú mellékletében meghatározottak alapján minősíteni kell. A minősítést - a szálláshely kialakítására, felszereltségére és szolgáltatásaira vonatkozó előírások alapján - a szolgáltató végzi (önminősítés).
A jegyző a szálláshelyen ellenőrzést folytat le, és ha megállapítja, hogy a szolgáltató megfelel az önminősítésben és a jogszabályban foglaltaknak, a szálláshelyet nyilvántartásba veszi, amelyről értesíti - a jogszabályban meghatározott esetekben- az érintett szakhatóságokat.
Ha a jegyző a nyilvántartásba vételi kérelmet jogerősen elutasítja, a szolgáltatást meg kell szüntetni.
A jegyző a szolgáltató hatósági nyilvántartásban szereplő adatairól a szolgáltató tevékenységre való jogosultság igazolására a nyilvántartásba vétellel és a nyilvántartásba vett adatok módosításával egyidejűleg a szolgáltató részére hatósági igazolványt állít ki. A szolgáltató a hatósági nyilvántartásban szereplő adataiban bekövetkező változást nyolc napon belül bejelenti a jegyzőnek. A bejelentéshez csak a megváltozott körülményekkel kapcsolatos mellékleteket kell csatolni.
Nem üzletszerű gazdasági tevékenység keretében közösségi elhelyezést biztosító, legalább 6 férőhellyel rendelkező, nem üzleti célú közösségi, szabadidős szálláshely az erre a célra épített vagy átalakított és az ekként minősített, illetve - ahol e rendelet előírja - ekként nyilvántartásba vett üdültetési és ifjúsági turisztikai célú, továbbá hegyi menedék céljára szolgáló szálláshely.
 
Nem üzleti célú közösségi, szabadidős szálláshelynek minősülő létesítmények:
	 Típus
	 Altípus
	 Jelzőszám
	 SZJ

	 Megnevezése
	 
	 

	 I. Üdülő
	 (910)
	 -

	 
	- Üdülő
	 911
	 55.23.12.0

	 
	- Gyermeküdülő
	 912
	 55.23.12.0

	 
	- Villa
	 913
	 55.23.12.0

	 II. Gyermek- és ifjúsági tábor
	 (920)
	 -

	 
	- Gyermek- és ifjúsági tábor
	 921
	 55.23.11.0

	 
	- Telepített sátortábor
	 922
	 55.22.10.0

	 III. Nomád táborhely
	 930
	 55.22.10.0

	 IV. Hegyi menedékház
	 (940)
	 -

	 
	- Turistaház
	 941
	 55.21.10.2

	 
	- Kulcsosház
	 942
	 55.21.10.2

	 
	- Matracszállás
	 943
	 55.21.10.2

	 V. Bivakszállás
	 (950)
	 -

	 
	- Bivakszállás
	 951
	 55.23.15.0

	 
	- Téliesített bivakszállás
	 952
	 55.23.15.0

	 VI. Pihenőház
	 (960)
	 -

	 
	- Munkásszállás
	 961
	 55.23.15.0

	 
	- Vendégszállás
	 962
	 55.23.15.0

	 VII. Diákotthon, kollégium
	 970
	 55.23.15.0



 Az eljárás jogi alapja:
· a nem üzleti célú közösségi, szabadidős szálláshely-szolgáltatásról 173/2003. (X. 28.) korm. rendelet,
· a közigazgatási hatósági eljárás és szolgáltatás általános szabályairól szóló 2004. évi CXL. törvény,
· az illetékekről szóló 1990. évi XCIII. tv.
Illetékességi terület:
Herceghalom közigazgatási területén lévő nem üzleti célú szálláshelyek
Benyújtandó dokumentumok:
A kérelemhez formanyomtatvány használata kötelező. A kérelmet a 173/2003. (X. 28) Kormányrendelet 14/A. § (1) bekezdésében meghatározott adatokkal kell kitölteni. Csatolandó mellékletek:
· nem a kérelmező tulajdonában lévő szálláshely esetében a szálláshely használatának jogcímére vonatkozó igazoló okiratot vagy annak másolatát a tulajdoni lap kivételével,
· haszonélvezet esetében - ha nem a tulajdonos vagy a haszonélvező a szálláshely-szolgáltató - a haszonélvező hozzájárulását igazoló okiratot,
· közös tulajdonban álló szálláshely esetében, ha nem valamennyi tulajdonostárs a szálláshely-szolgáltató, a tulajdonostársak hozzájárulását igazoló okiratot.
Eljárás megindítása:
A kitöltött nyomtatványt és mellékleteit Herceghalom Község Jegyzőjéhez kell benyújtani, postai úton vagy személyesen.
Ügyintézési határidő: 21 nap
I. fokon döntést hozó szerv: Herceghalom Község Jegyzője
II. fokon eljáró hatóság: Pest Vármegyei Kormányhivatal
Az eljárást megindító irat benyújtására nyitva álló határidő:
A tevékenység megkezdését megelőzően.

